text: কোয়েল মল্লিক (জন্ম ২৮ এপ্রিল ১৯৮২) একজন ভারতীয় বাংলা চলচ্চিত্র অভিনেত্রী। তিনি অভিনেতা রঞ্জিত মল্লিকের মেয়ে।
  
  ব্যক্তিগত জীবন 
  কোয়েল পশ্চিমবঙ্গের কলকাতায় জন্মগ্রহণ করেন। তার পিতার নাম রঞ্জিত মল্লিক ও মাতার নাম দীপা মল্লিক। তিনি মেয়েদের মর্ডার্ণ হাই স্কুল থেকে তার স্কুলজীবন অতিবাহিত করে। তিনি মনোবিজ্ঞান বিষয়ে কলকাতা বিশ্ববিদ্যালয়ের সাথে যুক্ত গোখলে মেমোরিয়াল গার্লস কলেজ হতে বি.এস.সি (অনার্স) করেন। ফেব্রুয়ারি, ২০১৫ তে কোয়েল মল্লিকের সাথে তার দীর্ঘসময়ের বন্ধু নিসপাল সিং রানের বিয়ে হয়েছে নিসপাল সিং রানে সুরিন্দার ফিল্মস-এর কর্ণধার । তার সাথে কোয়েলের দীর্ঘ পাঁচ বছরের সম্পর্ক ছিল। বিয়ের অনুষ্ঠানও হয়েছে পাঁচ দিন। ছিল আশীর্বাদ, সংগীত, গায়ে হলুদ, বিয়ে, বৌভাত। বিয়ে হিন্দু ও পাঞ্জাবি দুই নিয়মেই পালিত হয়। অনুষ্ঠানে পশ্চিম বাংলার অনেক প্রখ্যাত অভিনয়শিল্পীরা উপস্থিত ছিলেন। ২০১৬ সালের ফেব্রুয়ারিতে তাদের বিয়ের এক বছর পূর্তি হয়।
  ৫ মে, ২০২০ তার এক‌টি পুত্র সন্তান হয় ।
  
  অভিনয় জীবন
  
  চলচ্চিত্র
  
  কোয়েল মল্লিকের পর্দায় প্রথম আবির্ভাব নাটের গুরু সিনেমায় বিখ্যাত ভারতীয় বাংলা অভিনেতা জিতের বিপরীতে। নাটের গুরু বক্স অফিসে খুবই বিখ্যাত হয়। ২০০৩ সালে মুক্তি পাওয়া এই ছবির মাধ্যমেই টলিউডে কোয়েলের পদার্পণ ঘটে। এই ছবিতে জিৎ প্রধান অভিনেতা চরিত্রে অভিনয় করে। কোয়েল মনিকা নামক ২৩ বছর বয়সী এক মেয়ের চরিত্রে অভিনয় করে। এই ছবির পর থেকে জিৎ-কোয়েল জুটি এক জনপ্রিয় জুটি হিসেবে বিভিন্ন সিনেমায় অভিনয় করে (প্রায় ১১টি ছবিতে)।
  ২০০৪ সালে কোয়েল দেবীপক্ষ, শুধু তুমি, বাদশাহ্‌, বন্ধন ছবিতে অভিনয় করে। প্রথম দুটি ছবি বক্স অফিসে তেমন কিছু করতে না পারলেও বাদশাহ্‌ খুবই হিট হয় এবং বক্স অফিসে ব্লকবাস্টার তকমা পায়। ২০০৪ সালের অন্যতম বিখ্যাত ছবিও এটা। 
  ২০০৫ সালে কোয়েল শুভ দৃষ্টি, মানিক, যুদ্ধ, চোরে চোরে মাসতুতো ভাই ছবিতে অভিনয় করে। যুদ্ধ ছবিতে সে মিঠুন চক্রবর্তী ও দেবশ্রী রায়ের বিপরীতে অভিনয় করে। ছবিটি প্রথম সপ্তাহে ১.২ কোটি টাকা আয় করে। ২০০৬ সালে আরো গুরুত্বপূর্ণ চরিত্রে, একজন সাংবাদিক হিসেবে এম.এল.এ ফাটাকেষ্ট ছবিতে অভিনয় করে। সে ১৯৭০ সালে নির্মিত লাভ স্টোরির পুননির্মান লাভ ছবিতে ২০০৮ সালে অভিনয় করে। 
  ২০০৯ সাল হতে কোয়েল নানা বিখ্যাত ছবি যেমন বলো না তুমি আমার, দুই পৃথিবী, পাগলু, ১০০% লাভ, হেমলক সোসাইটি, পাগলু ২ সহ আরো নানা ছবিতে অভিনয় করে। 
  ২০১১ সালে দেব-কোয়েল জুটি রাজিব বিশ্বাস পরিচালিত ও সুরিন্দার ফিল্মস প্রযোজিত পাগলু ছবিতে অভিনয় করে। এই ছবিটি চ্যালেঞ্জ ২ (অক্টোবর, ২০১২) এর আগ পর্যন্ত মুক্তির প্রথম দিনে সর্বাধিক দর্শক দেখার রেকর্ড করে। স্টার জলসায় যেদিন এই ছবিটি দেখানো হয়, সেদিন এই ছবিটি এখন পর্যন্ত সর্বোচ্চ টি.আর.পি (প্রায় ১২.২৫) আয় করে। এই ছবি টি.আর.পি যুদ্ধে থ্রি ইডিয়টসকেও পিছনে ফেলে দেয়। মুক্তির প্রথম সপ্তাহে এই ছবিটি ১৬৬টি সিনেমা হলে এবং ২য় সপ্তাহে ১৬৯টি থিয়েটারে মুক্তি পায়। ১৩ই জুন, ২০১১ পর্যন্ত এর ম্যাটিনি শো ৫ কোটি টাকা আয় করে। এই ছবিটি ছিল বিনোদনমূলক। এর গান, অভিনয় সবকিছুই ছিল অসাধারণ। এই ছবি বাংলায় এতই বিখ্যাত হয় যে সালমান খানের রেডি ছবিকেও এটি পেছনে ফেলে দেয়। এর পর এই জুটি পাগলু ২ ছবিতেও অভিনয় করে। এছাড়াও এই জুটি আরো নানা ব্লকবাস্টার ছবিতে অভিনয় করে।
  
  টেলিভিশন 
  
  কোয়েল কথা ও কাহিনী টক-শোর মাধ্যমে টেলিভিশনে তার পদার্পণ ঘটায় ও ইটিভি বাংলায় রিয়েলেটি শো ঝলক দিখলা ঝা বিপরীতে রেমো ডি' সুজার সঙ্গে ও পেয়ার ওয়ালা লাভ স্টোরি রাহুল বৈদ্যর বিপরীত।
  
  পণ্যদূত 
  
  কোয়েল বিভিন্ন বহুজাতিক প্রতিষ্ঠানের পণ্যদূত হিসেবে টিভিএস মোটর কোম্পানী, ফেয়ার এন্ড লাভলী, প্যানাসনিক, ভ্যাসলিন প্রভৃতি পণ্যের বিজ্ঞাপন করে।
  
  চলচ্চিত্রের তালিকা
  
  পুরস্কার 
   চতুর্থ টেলি সিনে পুরস্কার ২০০৪
   কলাকার পুরস্কার
   জী-বাংলা গৌরভ সম্মান শ্রেষ্ঠ অভিনেত্রী  পুরস্কার (বলো না তুমি আমার)
   স্টার জলসা পুরস্কার (দুই পৃথিবী)
   বিএফজেএ শ্রেষ্ঠ অভিনেত্রী  পুরস্কার 2013 (হেমলক সোসাইটি)
   জী-বাংলা গৌরভ সম্মান শ্রেষ্ঠ অভিনেত্রী  পুরস্কার (হেমলক সোসাইটি)
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:১৯৮২-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় অভিনেত্রী
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:ভারতীয় পুলিশ সার্ভিস অফিসার
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:বাঙালি অভিনেত্রী
  বিষয়শ্রেণী:বাঙালি চলচ্চিত্র অভিনেত্রী
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
title: কোয়েল মল্লিক